jkorsvik/nowiki_second_scrape_merged huggingface dataset:
Vannagamer

Vannagamer er en slekt av store, delvis akvatiske, agamer. Det er to arter:

Kinesisk vannagam (Physignathus cocincinus)Utbredelse: Thailand, Kambodsja, Vietnam, Sør-Kina
Australsk vannagam (Physignathus lesueurii)Utbredelse: Australia (New South Wales, Queensland, Victoria)


== Eksterne lenker ==
(en) Vannagamer i Encyclopedia of Life 
(en) Vannagamer i Global Biodiversity Information Facility 
(en) Vannagamer hos Fossilworks 
(en) Vannagamer hos ITIS 
(en) Vannagamer hos NCBI 
(en) Kategori:Physignathus – bilder, video eller lyd på Wikimedia Commons 
Physignathus – detaljert informasjon på Wikispecies
Msta

Msta (russisk: Мста) er ei elv i Tver oblast og Novgorod oblast i Russland. Elva starter fra innsjøen Mstino i Valdajhøydene nord for byen Vysjnij Volotsjok, og munner ut i innsjøen Ilmen. 
Msta var lenge en del av en viktig vannvei for handelen mellom Østersjøen og det sentralrussiske innlandet. Men med byggingen av Volga-Østersjøkanalen og jernbanen mellom Moskva og St. Petersburg på 1800-tallet forsvant også handelstrafikken over Msta. Den største byen langs Msta er Borovitsji.
Msta er berømt for strykene på en 30 kilometer lang strekning mellom Opetsjenskij Posad og Borovitsji, og er en populær raftingrute. Da vannveien over Msta var i drift var losing av handelsbåter gjennom strykene en viktig inntektskilde for innbyggerne i Borovitsji. 
De viktigste sideelvene til Msta er Berezajka og Uver.


== Referanser ==
Regjeringsdelegasjonen

Regjeringsdelegasjonen var en gruppe på fem statsråder som opptrådte på vegne av Johan Nygaardsvolds regjering fra 14. mai 1945.
Ved kongelig resolusjon av 8. mai 1945 ble følgende regjeringsdelegasjon utnevnt, som fullmektiger på vegne av regjeringen etter frigjøringen:

Oscar Torp, (Ap), statsråd. Delegasjonsformann og fungerende sjef for Utenriksdepartementet, Forsvarsdepartementet og Statens informasjonstjeneste
Terje Wold, (Ap), statsråd. Fungerende sjef for Kirke- og undervisningsdepartementet og Justisdepartementet
Sverre Støstad, (Ap), statsråd. Fungerende sjef for Sosialdepartementet og Forsyningsdepartementet
Sven Nielsen, (Høyre), statsråd. Fungerende sjef for Handelsdepartementet, Arbeidsdepartementet og Skipsfartsdepartementet
Paul Hartmann, (Hjemmefronten), statsråd. Fungerende sjef for Landbruksdepartementet og FinansdepartementetI statsråd 25. mai 1945 ble kronprins Olav bemyndiget til å forestå regjeringen i medhold av Grunnlovens § 41, inntil kong Haakon vendte tilbake til Norge.
12. mai 1945 ankom statsrådene Støstad og Hartmann Oslo, som delegasjonens første medlemmer. 14. mai ble Regjeringsdelegasjonen etablert med kronprinsen som midlertidig regent. 31. mai ankom resten av regjeringen, og 7. juni vendte kong Haakon 7. tilbake og overtok regentskapet.


== Referanser ==


== Litteratur ==
Johan Nygaardsvold (1947). Statsminister Johan Nygaardsvolds beretning om den norske regjerings virksomhet fra 9. april 1940 til 25. juni 1945. Oslo: Aschehoug.  [utgitt av Stortinget]
Strandsnegler

Strandsnegler (Littorina) er en slekt med små marine snegler. Det norske navnet strandsnegler brukes også om hele familiegruppen strandsnegler. De lever i og like under tidevannssonen på berg og klipper. Det latinske navnet Littorina kommer fra det latinske litus, som betyr hav/sjø. 


== Noen vanlige norske arter ==
De «butte strandsneglene» utmerker seg ved at spiret (spissen) er butt, eller sammentrykt. Buttstrandsnegl finnes helst der det vokser grisetang og blæretang. Littorina fabalis lever noe dypere, vanligvis på sagtang. De kan skilles fra hverandre på formen og veggtykkelsen på åpningen i sneglehusetog utformingen av penis. 
Vanlig strandsnegl og spiss strandsnegl er ganske like, men kan skilles fra hverandre på formen på åpningen i sneglehuset, det vil si leppenes vinkel i forhold til spiret. Spiss strandsnegl finnes helst i den øvrerste halvdelen av fjæra, mens vanlig strandsnegl foretrekker den nedre halvdelen.


== Arter ==
I Europa er det ni arter, hvorav fem er representert ved norskekysten.  

Snegler (Gastropoda)
Orthogastropoda
Caenogastropoda
Sorbeoconcha
Hypsogastropoda
Littorinimorpha
Littorinoidea
familie strandsnegler (Littorinidae)
Littorininae
slekt Littorina
Littorina angulifera
Littorina araucana
Littorina aspera
Littorina cincta
Littorina coccinea
Littorina fasciata
Littorina flava
Littorina intermedia
Littorina lineolata
storstrandsnegl – (Littorina littorea)
Littorina fabalis
Littorina meleagris
Littorina mespillum
Littorina nigrolineata
buttstrandsnegl; grisetangsnegl – (Littorina obtusata)
Littorina peruviana
Littorina pintado
Littorina planaxis
Littorina punctata
spiss strandsnegl; steinsnegl – (Littorina saxatilis)
Littorina scutulata
Littorina sitkana
Littorina striata
Littorina unifasciata
Littorina varia
Littorina zebra
Littorina ziczac


== Referanser ==


== Eksterne lenker ==
(en) strandsnegler – oversikt og omtale av artene i WORMS-databasen 
(en) strandsnegler i Encyclopedia of Life 
(en) strandsnegler i Global Biodiversity Information Facility 
(no) strandsnegler hos Artsdatabanken 
(sv) strandsnegler hos Dyntaxa 
(en) strandsnegler hos Fossilworks 
(en) strandsnegler hos ITIS 
(en) strandsnegler hos NCBI 
(en) Kategori:Littorina – bilder, video eller lyd på Wikimedia Commons 
Littorina – detaljert informasjon på Wikispecies 
Strandsnegler - www.miljolare.no
Tsjudovo

Tsjudovo (russisk: Чýдово) er en by i Novgorod oblast i Russland. Den ligger ved elva Kerest (en venstre sideelv til Volkhov), 80 km nord for Velikij Novgorod og 100 km sør for St. Petersburg. Innbyggertall: 17 434 (folketelling 2002), 17 982 (folketelling 1989).
Bosetningen Tsjudovskij Jam (russisk: Чудовский Ям) ble først nevnt i krøniker i 1539. Den fikk sitt nåværende navn i 1851, og fikk innvilget bystatus i 1937.
St. Petersburg–Moskva-jernbanen løper gjennom Tsjudovo.


== Eksterne lenker ==
Offisielt nettsted 
(en) Chudovo – kategori av bilder, video eller lyd på Commons
Seiløgler

Seiløgler er også navnet på to utdødde slekter av pattedyrlignende krypdyr: Dimetrodon og Edaphosaurus
Seiløgler er en slekt av svært store agamer, som lever på øyene sørøst for Asia. Navnet kommer av den høye kammen på halen, som kan minne om et seil. Disse øglene lever i skog ved vann, og kan løpe på vannflata, på samme måte som de amerikanske iguanene i slekten Basiliscus. 


== Eksterne lenker ==
(en) seiløgler i Encyclopedia of Life 
(en) seiløgler i Global Biodiversity Information Facility 
(en) seiløgler hos Fossilworks 
(en) seiløgler hos ITIS 
(en) seiløgler hos NCBI 
(en) Kategori:Hydrosaurus – bilder, video eller lyd på Wikimedia Commons 
Hydrosaurus – detaljert informasjon på Wikispecies
Kjøpmann

Kjøpmann er i sin videste forstand en betegnelse på en person som bedriver handel, og begrepet er mest brukt i historiske sammenhenger. Bruken av begrepet har variert med tid, sted og sammenheng.
I eldre kontekst, særlig med referanse til tidlig moderne tid, middelalderen og tidligere, men ofte også inn på 1800-tallet, er kjøpmann (tysk Kaufmann, engelsk merchant) å forstå som et bredt og generelt synonym til «forretningsmann» eller «handelsmann» og kan omfatte nær sagt all handelsvirksomhet drevet i et omfang av en viss størrelse, typisk engros. I historisk språkbruk ble det ofte skilt mellom kremmere og høkere, som drev handel i mindre omfang, og kjøpmenn, som drev en mer omfattende handelsvirksomhet, ikke sjelden som grossist. Kjøpmenn i denne tradisjonelle betydningen hadde hvertfall fra middelalderen av som regel (handels)borgerskap i byer og kjøpsteder. I bl.a. dansk-norsk språkbruk ble betegnelsen grosserer fra slutten av tidlig moderne tid brukt om en kjøpmann som drev grossistvirksomhet. I andre land, f.eks. Tyskland, holdt man noe lenger på det tradisjonelle kjøpmannsbegrepet, og der var begrepet kjøpmann helt til inn på 1900-tallet som regel forbeholdt personer som drev en mer omfattende handelsvirksomhet, typisk med handelsborgerskap og rett til å drive engroshandel, til forskjell fra mindre handelsfolk.I nyere tid, på 18–1900-tallet, er kjøpmann på norsk også brukt som betegnelse på en person som er innehaver av en virksomhet som selger varer til forbrukere, historisk også betegnet butikkjøpmann til forskjell fra kjøpmenn i betydningen grosserer. Næringsvirksomheten til en kjøpmann i denne betydningen foregår vanligvis fra en eller flere butikker som har en selvstendig beliggenhet eller er en del av et kjøpesenter. En kjøpmann kan selge et mer eller mindre bredt utvalg av varer. Kolonialkjøpmann er en som selger mest matvarer, mens en landhandel gjerne har et bredere utvalg. I tidligere tider ble uttrykket krambod brukt om butikk med en varehandel som omtrent tilsvarer en landhandel. Kjøpmannens virksomhet kan være organisert i enkeltmannsforetak uten ansvarsbegrensning, som aksjeselskap eller på annen måte. Kjøpmann i denne nyere betydningen vil på engelsk, i motsetning til den eldre betydningen nevnt over, gjerne betegnes som shopkeeper e.l. snarere enn merchant. Siden slutten av 1900-tallet har betegnelsen kjøpmann blitt mindre vanlig.


== Se også ==
Handelsmann


== Referanser ==
Seiløgle

Seiløgle er den største agamen, og kan bli over én meter lang.


== Eksterne lenker ==
(en) Seiløgle i Encyclopedia of Life 
(en) Seiløgle i Global Biodiversity Information Facility 
(en) Seiløgle hos Reptile Database 
(en) Seiløgle hos ITIS 
(en) Seiløgle hos NCBI 
(en) Kategori:Hydrosaurus amboinensis – bilder, video eller lyd på Wikimedia Commons 
(en) Hydrosaurus amboinensis – galleri av bilder, video eller lyd på Wikimedia Commons 
Hydrosaurus amboinensis – detaljert informasjon på Wikispecies
Transnova

Transnova var et statlig prosjekt som skulle fremme mer miljøvennlige transportløsninger i Norge.Et flertall på Stortinget bestemte i klimaforliket i 2008 at det skulle settes av 50 millioner kroner årlig i minst tre år fra 2009. Midlene skulle ikke brukes på infrastrukturprosjekter, men eksempelvis til å øke bruken av alternative drivstoff.Transnova ble opprettet som en prosjektorganisasjon under Vegdirektoratets teknologiavdeling i Trondheim.Den 1. januar 2015 ble Transnovas oppgaver overført til Enova.


== Referanser ==
Trope (litteratur)

Trope (fra gresk tropos) i litterær betydning et felles mønster, et tema, eller et motiv i litteraturen. Tropologi er bruken av troper i tale (retorikk) eller i skrift (litteratur).
Ett eksempel på litterær trope er «misforstått monster»; Frankenstein er historien som benytter denne tropen og som deretter dannet grunnlaget for tallrike tilsvarende litterære fortellinger i litteratur, tegneserier, og film. Litterære troper kan henvise til figuren (eksempelvis «den edle villmann»), handlingsforløpet (eksempelvis den intelligente rømningen fra et fengsel) eller rammen («det hjemsøkte slottet»).
I bibelfortolkning er tropologi fortolkningen av skriftens overførte betydning, bokstavelige betydning eller Guds hensikt med betydningen av Bibelens ord, og kan enten være den overførte eller den direkte betydningen, hvor førstnevnte henviser til ordenes inspirerte betydning knyttet til personer, gjenstander eller handlinger i Det gamle testamentet.
Nettstedet TVtropes har ei lang og utførlig liste over faste troper i alle medier, med en selvsagt hovedvekt på amerikansk og engelsk media (og/eller internasjonal litteratur). Lokale troper kan ikke lett oversettes, og norsk media og litteratur har en håndfull slike:

Den fulle trønderen
Den masete bergenseren
Den pietistiske sørlendingen
Den bråkete nordlendingen (finnes i en rekke varianter).
Den tagale østlendingen/den treige østlendingen
Den snobbete vestkantmannen / Vestkantjenta / Overklassefrua.
Arbeideren i forskjellige varianter
Folkeopplysningsmannen
Den akterutseilte folkeopplysningsmannen/den gammeldagse skolelæreren - mye brukt i nyere litteratur og fjernsyn/film (romanen og den senere filmatiseringen av Lars Saabye Christensens Beatles, Borgen skole).Alt dette er troperinger som springer ut av norsk historie og miljø, trolig lite kjent andre steder.


== Referanser ==


== Se også ==
Trope (retorikk)


== Eksterne lenker ==
TV Tropes er et nettsted som lister opp en rekke litterære troper, ikke kun de på TV.
Shanwei

Shanwei (kinesisk: 汕尾; pinyin: Shànwěi) er en by på prefekturnivå i provinsen Guangdong i Folkerepublikken Kina. Den grenser til Shantou i øst, Meizhou og Heyuan i nord, Huizhou i vest, og mot sør ligger Sørkinahavet.
Språket teochew, et minnanspråk, har hjemstavn i denne delen av Kina.


== Administrasjon ==
Byprefekturet Shanwei har jurisdiksjon over ett distrikt (区 qū), ett byfylke (市 shì) og 2 fylker (县 xiàn). 


== Eksterne lenker ==
Offisielt nettsted 
(en) Shanwei – kategori av bilder, video eller lyd på Commons
Trope

Trope kan vise til:

Trope (retorikk), en retorisk talefigur som består av et spill med ord
Trope (litteratur), et felles tema innenfor en litterær fortelling


== Se også ==
Tropisk klima
Halvor Hagen

Halvor Reini Hagen (født 4. februar 1947 i Oslo) er en tidligere offensive tackle i amerikansk fotball i National Football League som spilte for Dallas Cowboys, New England Patriots og Buffalo Bills. Han spilte college football ved Weber State University og var draftet av Dallas Cowboys i tredje runde av NFL Draft 1969.


== Tidlig liv ==
Hagen ble født i Oslo. Han spilte amerikansk fotball i én sesong ved Ballard High School i Seattle før han ble uteksaminert. Han spilte en sesong college football for Shoreline Community College før han byttet til Weber State.
I 1968 ble han utvalgt til All-Big Sky for sine prestasjoner som defensive tackle. Han var også en ivrig skiløper.
I 2006 ble han innlemmet i Weber State Athletics Hall of Fame.


== Profesjonell karriere ==


=== Dallas Cowboys ===
Hagen ble plukket opp av Dallas Cowboys i tredje runde (#74) av NFL Draft 1969. I sin nykommersesong ble han brukt som defensive lineman før han byttet over til offensive guard året etter. Han var del av laget som spilte i Super Bowl V.
Under offseason i 1971 ble han byttet til New England Patriots sammen med Duane Thomas og Honor Jackson, mot Carl Garrett og Patriots draft pick (#1) i NFL Draft 1972. På grunn av problemer med Patriots og hovedtrener John Mazur annullerte NFLs kommissær deler av byttehandelen, og sendte Thomas og Garrett tilbake til sine lag. Patriots beholdt Hagen og Jackson i bytte mot picks i andre og tredje runde i draftet i 1972, som de eventuelt brukte på Robert Newhouse og Mike Keller.


=== New England Patriots ===
Hagen ble en startende left guard i 1971. Den 19. april 1972 ble han sammen med Jim Cheyunski og Mike Montler byttet til Buffalo Bills mot Wayne Patrick, Edgar Chandler og Jeff Lyman.


=== Buffalo Bills ===
Han var en del av "Electric Company", Buffalo Bills' offensive line da de var blockere for O. J. Simpson. Han var en starter i sine to første år med laget.


== Personlig liv ==
Faren hans, Gunnar Halvor, var en kjent skiløper.


== Referanser ==
Rådmann (1945)

Ved den tyske kapitulasjonen i Norge 8. mai 1945 trådte Quislings tyskstøttede regjering ut av funksjon og dens ministre ble arrestert. Etter avtale mellom Hjemmefrontens Ledelse og regjeringen ble det utnevnt åtte rådmenn som skulle bestyre hvert sitt departement, frem til Regjeringsdelegasjonens ankomst fra London.
Rådmennenes oppgave var først og fremst å koble statsapparatet til den lovlige regjeringen igjen, ved blant annet å gjenopprette departementsinndelingen fra før 9. april 1940. Ved Regjeringsdelegasjonens ankomst 14. mai 1945 gikk rådmennene over til å bli statsrådenes rådgivere. Rådmennene var:

Alv H. Helland, lektor. Fungerende sjef for Kirke- og undervisningsdepartementet
Carl N.S. Platou, ekspedisjonssjef. Fungerende sjef for Justisdepartementet
Egil Kaare Sundt, direktør. Fungerende sjef for Finansdepartementet
Sverre Iversen, rådmann. Fungerende sjef for Sosialdepartementet
Halvdan Eyvind Stokke, kontorsjef. Fungerende sjef for Arbeidsdepartementet
Reidar D. Tønnesson, landbrukskonsulent. Fungerende sjef for Landbruksdepartementet
Per Preben Prebensen, direktør. Fungerende sjef for Handelsdepartementet


== Kilder ==
«1945: Departementsrådene som kom og gikk». Regjeringen.no. Besøkt 24. mars 2019.
Anna Pettersson

Anna Pettersson, egentlig Anna Maja Elisabet Pettersson, (født 4. april 1969 i Västerleds församling i Stockholm) er en svensk  skuespillerinne. Hun fikk Svenska Dagbladets Thaliapris i 1999.


== Rolleliste (utvalg) ==
2007 – Höök – Eva Höök (TV)
2007 – Hjälp! – Therese (TV)
2006 – Världarnas bok (TV)
2006 – Möbelhandlarens dotter – tante Lotten som ung (TV)
2006 – AK3 – Katarina (TV)
2005 – Kvalster – Ellinor, Nettans halvsøster (TV)
2005 – Van Veeteren - Svalan, Katten, Rosen, Döden – Martina
2005 – Som man bäddar
2005 – Mun mot mun
2005 – Amour fou – stemme (kortfilm)
2004 – Min f.d. familj – Carina (TV)
2004 – Graven – Dinkan (TV-miniserie)
2003 – En ö i havet – Hedvig Björk (TV)
2002 – Best i Sverige (Svensk tittel: Bäst i Sverige!) – Gunilla
2001 – Familiehemmeligheter (Svensk tittel: Familjehemligheter) – Kjells mamma
1998 – Personkrets 3:1 – Anna (TV)
1998 – Kvinnan i det låsta rummet – Axels mor (TV)
1998 – Ett sorts Hades – Julia (TV)


== Referanser ==


== Eksterne lenker ==
(en) Anna Pettersson på Internet Movie Database 
(sv) Anna Pettersson i Svensk Filmdatabas 
(en) Anna Pettersson hos The Movie Database
Alternative drivstoff

Alternative drivstoff er en fellesbetegnelse for drivstoff som er produsert av fornybare energikilder, og som dermed utgjør alternativ til drivstoff fra fossile kilder og er således en framtidsrettet del av det som kalles for grønn teknologi.
I tillegg til ulike varianter av biodrivstoff regnes hydrogen framstilt av fornybare energikilder (vannkraft eller solenergi) som alternative drivstoff. Brenselceller kan  utnytte alternative drivstoffer som hydrogen eller biogass svært effektivt.
I Norge regnes også hydrogen og naturgass (LPG og  CNG) som alternative drivstoff.


== Eksterne lenker ==
«Nullutslippsteknologi og alternative drivstoff», Regjeringen.no
Movimento per l’Autonomia

Movimento per l'Autonomia er et søritaliensk, autonomiorientert politisk parti. Partiet ble grunnlagt den 30. april 2005 av søritalienske, særlig sicilianske, dissidenter på sentrum-høyre-siden, mange med utgangspunkt i Unione dei Democratici Cristiani e di Centro (UDC) og Nuovo Partito Socialista Italiano (NPSI). Partiets leder er Raffaele Lombardo. 


== Eksterne lenker ==
Mate-URL
Frøyabanken

Frøyabanken er en fiskebanke som ligger vel 50 km vest for Frøya i Trøndelag. Området er fiskerikt og opptil 160 m dypt. Geologisk hører området til Trøndelagplattformen. I forhold til andre fiskebanker ligger Frøyabanken sørvest for Haltenbanken og nordøst for Storegga. Området har status som internasjonalt sted og blir ikke forvaltet av noen norsk kommune.


== Referanser ==


== Eksterne lenker ==
Kart over fiskebanke fra met.no
Hammamet

Hammamet (arabisk: الحمامات‎, Al-Ḥammāmāt) er en by i den nordlige delen av Tunisia. Den er et populært reisemål for ferieturister, på grunn av strendene og muligheter for vannsport i Hammametbukten. Byen var Tunisias første turistdestinasjon.
Antall innbyggere er noe usikkert. Det er rapportert mellom 20 000 og 70 000 innbyggere, og i turistsesongen er tallet mangedoblet.
Byen er spesielt kjent for blomsten sjasmin. Over hele byen finner man suvenirer laget av sjasmin.


== Historie ==
Før år 1 fantes det en bosetting kalt Pupput. Det var en by som ble romersk koloni i det andre århundre. I 13. århundre ble det bygget murer rundt byen, og medinaen i Hammamet ble bygget i det 15. århundre. Deretter kom byen under spansk og tyrkisk styre. Under andre verdenskrig var den et av hovedkvarterene til general Erwin Rommel.
Gaia Arkitekter

Gaia Arkitekter er en overbygning for fire selvstendige norske arkitektkontorer som har spesialisert seg på økologisk forsvarlige byggemetoder. De fire kontorene er Gaia Lista, Gaia Tjøme, Gaia Oslo og Gaia Trondheim. Gaia Arkitekter samarbeider også med Gaia Architects i Skottland, og er en del av et europeisk nettverk av arkitekter innen økologisk planlegging og bygging – Gaia International.
Gaia har tegna boliger, hytter, barnehager, skoler og mindre næringsbygg, og har hatt oppdrag med rehabilitering av bygårder. Gaia har også vært engasjert i utvikling av regulerings- og  bebyggelsesplaner, og som konsulenter ved områdeplanlegging i et miljøperspektiv.
Medlemmer av Gaia Arkitekter har utgitt bøker om bygningsøkologi, og har deltatt i forskningsprosjekter på miljøvennlige bygg og byøkologi.
Liste over CSCs proffseire

Nedenfor følger en liste over store proffseire av sykkellaget Team CSC.


== Team CSC Saxo Bank ==


=== 2008 ===


==== Rytterne ====


==== Seiere ====


== Team CSC ==


=== 2007 ===


==== Rytterne ====


==== Seiere ====
Liste over skøytebaner

Dette er en liste over baner for hurtigløp på skøyter verden over. Som utgangspunkt er alle 400 meters kunstisbaner som er listet i resultatdatabasen Speed Skating News med, i tillegg til andre større baner som brukes i internasjonale konkurranser. Norske 400 m-baner som er i bruk, f.eks. med terminfestede løp i sesongen 2009/10 er også med i denne oversikten.
Forklaring til tabellen:

Sted: En del av banene ligger på små steder uten egen Wikipedia-artikkel. I disse tilfeller er det lagt link til neste administrative nivå, typisk county i USA og prefektur i Japan.
Åpnet: Her benyttes i utgangspunktet året det ble opparbeidet skøytebane på stedet; dersom en naturisbane har blitt omgjort til kunstisbane, brukes året naturisbanen ble opprettet. Det samme i tilfeller hvor det er blitt laget en innendørsbane. Unntak kan forekomme, se ev. lenker for mer informasjon.
Overbygg: Dersom intet er nevnt, er dette en utendørsbane. 'Delvis overbygd' betyr i de fleste tilfeller at det er overbygd over selve hurtigløpsbanen, men at området ellers er åpent.For kolonnenen Høyde og Type brukes opplysninger gitt i Speed Skating News, med mindre annet er oppgitt. For baner med egen artikkel, er opplysningen hentet fra artikkelen. Følg denne for ev. kilder.


== Se også ==
Liste over verdens raskeste skøytebaner


== Referanser ==
Einar Aarø

Einar Aarø (født 5. desember 1937 på Slagnes i Sunnmøre) er en norsk billedkunstner og jazz-musiker. 
Einar Aarø har utdannelse fra Bergens Kunsthåndverkskole og Statens lærerhøgskole i forming, Oslo. Var elev av franske Jean Clerté (1930–).Han hadde sin første separatutstilling i 1970. På 1970-tallet startet Aarø sammen med tegneren Kari Barstad og andre i Ålesund kunstforening, en kunstskole i Ålesund.  I 1982 mottok han Kirke- og kulturdepartementets illustrasjonspris for bildene til Magnar Ryggs Måsen som ikkje vil døy, ei barnebok om måkene i fuglefjellet i Ålesund da fjellet ble sprengt vekk. Dette er den eneste boka Aarø har illustrert, men han har ellers vært en aktiv grafiker med flere separatutstillinger. Arbeider av ham er også innkjøpt av Nasjonalgalleriet, Riksgalleriet, Norsk kulturråd, Forsvaret og NRK.
Einar Aarø har ved siden av billedkunsten også spilt banjo i Ytre Suløens Jass-ensemble fra oppstarten i 1973. De har utgitt flere titalls plater innen tradisjonell jazz og Aarø er fortsatt med i 2018.


== Referanser ==


== Eksterne lenker ==
Bildeeksempler
Trygve Løwe

Trygve Eivind Løwe (født 27. november 1938, død 29. desember 2014 på Sagenehjemmet) var en norsk billedkunstner og typograf. Han er særlig kjent for sin grafikk.
I 1965 mottok Trygve Løwe Kirke- og kulturdepartementets illustrasjonspris for bildene til Hans Børre Ørbæks Zakarias og sjørøver Røverø. Han arbeidet også en tid som lærer ved Statens Håndverks- og Kunstindustriskole i Oslo.


== Referanser ==


== Eksterne lenker ==
Bøker illustrert av Trygve Løwe
Long Street

Long Street er en liten landsby i sognet Hanslope i distriktet (borough) Milton Keynes i det seremonielle grevskapet Buckinghamshire, England. Den ligger ved veien mellom Hanslope og Northampton, og har navn etter denne.


== Referanser ==
Weston Underwood

Weston Underwood er navnet på to landsbyer i England:

Weston Underwood (Derbyshire)
Weston Underwood (Milton Keynes)